Viborger Samler, 1845-04-29
Forskjellige Blade have tidligere omtalt en under 6te Mai f. A. ved Hof= og Stadsretten paakiendt Sag imellem Handelsfuldmægtig G. Jacobsen som Mandatarius for hans Moder, afgangne Kjøbmand J. Jacobsens Enke og forhenværende Capitain, nu afskediget Major C. H. v. Darre, under hvilken Sag Sidstnævnte sagsøgtes til Betaling af et den 2den Januar 1835 dateret og paa 700 Rbd. lydende Gjældsbeviis, underskrevet "Darre, Capitain i 1ste Livregiment. Af Hof= og Stadsretsdommen, der in extenso findes meddeelt i jur. Ugeskrifts 5te Aarg. Nr. 53, vil det sees, at Hr. v. Darre søgte at vægre sig imod dette Søgsmaal, deels ved formelle, af Retten dog forkastede, Jndsigelser imod Citantens Competence til at optræde paa sin Moders Vegne, deels ved at benægte, at han havde underskrevet det ovennævnte Gjælds beviis. Da Citantens Anbringende imidlertid fandtes bestyrket ved flere under Sagen fremkomne Data og i Særdeleshed ved den edelige Forklaring, der inden Rettens 3die Vidnekammer var afgiven Overkrigscommissair og forhenværende Regimentsqvarteermester Hage, under hvis Navn oftnævnte Gjældsbrev er meddeelt en Paategning Dagen efter dets Udstædelse, angaaende Jndeholdelsen af visse maanedlige Afdrag af den Darre tillagte Gage, paalagdes der Sidstnævnte Benægtelseseed. Efter Dommens Afsigelse udtog Hr. v. Darre Eedstævning og fremstillede sig flere Gange i Hof= og Stadsretten for at aflægge Eden, om hvis Modtagelse der imidlertid paa Grund af forskjellige Omstændigheder, ikke kunde blive Spørgsmaal for den 28de October sidstl., paa hvilken Dag Proc. Bang mødte og tilkiendegav, at Darre var tilstede for at aflægge den tilstævnte Eed. For Hr. Jacobsen mødte samme Dag Lottoadvocat Damkier ved Fuldmægtig E. Damkier, der, næst at fremlægge et fra Darre til Overkrigscommissair Hage stilet Brev, som Comparenten fornylig havde erholdt, bad Retten foreholde Darre samme, saavel fra Formens som Jndholdets Side, i Forbindelse med de øvrige under Sagen oplyste, imod Darres Benægtelse talende Omstændigheder, og derefter Sidstnævnte, efterat han paa det Alvorligste var advaret imod Meneed, opfordret til at erklære, om han ikke destomindre dristede sig til at aflægge Eden, hvorefter Damkier forbeholdt sig det Fornødne, forinden Eden aflagdes. Efterat Proc. Bang i denne Anledning havde indstillet, hvorvidt Retten maatte finde sig competent til at indlade sig paa den skeete Opfordring, og yttret at formeentlig alene den befalede Formaningstale vilde være at oplæse for Darre, og Damkier hertil havde svaret, at det formeentlig paalaae Retten ved alle lovlige Midler at forebygge Meneed, navnlig ved at indskjærpe Vedkommende hans Sandhedspligt, blev det af Damkier fremlagte, yderligere imod Darres Benægtelse talende, Document af Retten foreholdt denne Sidste, der imidlertid vægrede sig ved at yttre sig over samme, hvorefter Formaningstalen blev forelæst ham, der som forhen erklærede sig villig til at aflægge Eden. Da Sagen var kommen til dette Punct, gjorde Hr. Damkier det sidste Forsøg paa at forhindre Eden, ved nemlig at protestere imod dens Aflæggelse og principaliter at indstille til Retten ex officio at udsætte Sagen i en kort Tid, forat Darre kunde faae Leilighed til at betænke sig og in subsidium at begjære 14 Dages Anstand, for igjennem Kongens Foged at forelægge Sagen i dens Heelhed for Retten, som Vogter for den offentlige Justits", hvilken subsidiaire Anstands Begjering, da Darre Jntet derimod havde at erindre, bevilgedes. Derefter indgik Hr. Damkier med et Andragende først til Retten og dernæst til Cancelliet om criminel Undersøgelse i Sagen, hvilket Andragende imidlertid ingen af de nævnte Auctoriteter fandt Anledning til at bevilge. Sidstafvigte Mandag den 14de April d. A. har Darre derefter aflagt den omhandlede Eed, hvorved saaledes Hr. Jacobsens ved flere Data og navnlig Regimentsqvarteermester Hages afgivne Vidnesbyrd bestyrkede Søgsmaal er blevet unyttigt for ham og Darre fritagen for at betale Beløbet af det med hans Navns Underskrift forsynede Gjældsbrev. (Fædrel.)